Daar bestaan 'n noue verwantskap tussen die hoeveelheid water aan die grond toegedien en die vrugbaarheid van die grond, die opbrings en kwaliteit van die geoeste gewas.
Hoewel water noodsaaklik is vir die fisiologiese funksies van die plant is dit geen voedsel nie maar dien slegs as 'n middel om voedingstowwe in die plant in te voer.
Fosfor moet noodsaaklikerwys in die vorm van 'n fosfaathoudende misstof aan die grond terugbesorg word, maar die stikstofgehalte van die grond kan verhoog word deur die verbouing van meer peulgewasse en deur die toediening van mis of kompos, noudat die voorraad stikstofhoudende kunsmisstowwe nie toereikend is om in die land se behoeftes te voorsien nie.
Potas is gewoonlik in voldoende hoeveelhede in die grond aanwesig om in die gesaaide se behoeftes te voorsien. Grondvrugbaarheid word egter nie slegs deur die hoeveelheid beskikbare plantevoedsel in die grond bepaal nie. As dit die geval was, sou dit maklik, hoewel miskien duur, wees om produksie op 'n hoë peil te hou deur vrugbaarheid is die produk van 'n aantal faktore, waarvan party nie maklik is om te ontwikkel of in stand te hou nie.
Op grond wat reeds skraal is, is dit raadsaam om by die aanplant van grasse 'n goeie hoeveelheid mis of kompos toe te dien.